14. Relvagrenaderide SS-Diviis (Galiitsia 1.)

14. Relvagrenaderide SS-Diviis (Galiitsia 1.) (saksa 14. Waffen-Grenadier-Division der SS (Galizische Nr. 1)) oli peamiselt lääne-ukrainlastest moodustatud Relva-SS koosseisu kuuluv jalaväediviis.

 Ajalugu 
SS-diviis Galiitsia moodustati Teise maailmasõja ajal kevadel 1943 sakslaste poolt „mitte-aaria" vabatahtlikest ning see osales juba alates sügisest partisanidevastastes operatsioonides üle Euroopa.  Värbamine Galiitsia kindralkubermangus algas 28. aprillil 1943. aastal,  14 000 meest asusid teenima diviisi 4–8. rügementidesse. 

1944. aasta juuli keskel peeti Nõukogude vägedega maha raske Brodõ lahing, kus diviis peaaegu purustati ja 14 000 mehest murdis kotist välja kõigest 3000 meest. Seejärel formeeriti see ümber, diviis sai uue nime – 14. SS-grenaderidiviis  ning saadeti Slovakkiasse ja Sloveeniasse võitluseks partisanidega. 1945. aasta jaanuarist aga suunati diviis võitlusse Jugoslaaviasse partisanide vastu.

17. märtsil 1945 asutasid Ukraina emigrandid Ukraina Rahvuskomitee.

14. aprillil erldas Saksamaa diviisi Relva-SS-ist. Pärast seda nimetati üksus ümber Ukraina Rahvusarmee 1. Ukraina Diviisiks. Üksus andis end 8. kuni 11. maini 1945 brittidele ja ameeriklastele vangi. 

 Nimetused 
 SS-Freiwilligen-Division Galizien
 14. Galizische SS-Freiwilligen-Division
 14. Waffen-Grenadier-Division der SS (Galizische Nr. 1)
 14. Waffen-Grenadier-Division der SS (Ukrainische Nr. 1)
 Ukraina Rahvusarmee 1. Ukraina DiviisJacek A. Mlynarczyk, Leonid Rein, Andrii Bolianovskyi, Oleg Romanko.  Eastern Europe: Belarussian auxiliaries, Ukrainian Waffen-SS soldiers and the special case of Polish `Blue Police`. - The Waffen-SS: A European History. Oxford University Press, 2017. Lk. 200.

 Ülemad 
SS-Brigadeführer Walter Schimana (30. juuli 1943 – 19. oktoober 1943)
SS-Brigadeführer Fritz Freitag (19. oktoober 1943 – mai 1945)
 juulist 1944 kuni 5. septembrini 1944 asendas Fritz Freitagi SS-Oberführer Nikolaus Heilmann

 Viited 

Kategooria:Saksamaa väeüksused Teises maailmasõjas
Kategooria:Ukraina Teises maailmasõjas
Kategooria:Relva-SS